’n Voormalige skoolhoof van die Laerskool Fort Beaufort en sy vrou was Sondagoggend verslae toe hulle op hul plaas opdaag en hul huis afgebrand aantref.
“Ons het nou die klere aan ons lyf en die goed wat ons ingepak het vir die naweek se kuier by my skoonma.
“Die inbrekers het ons Corsa-bakkie as wegkom-motor gebruik en dit ’n paar kilometer van die plaas langs die pad gelaat.
Werkers op die plaas het die egpaar Sondag omstreeks 02:00 gebel en gesê hulle sien vlamme in die plaashuis.
Retha sê die gesin is baie dankbaar vir die hulp wat mense in die gemeenskap aanbied – van kos tot slaapplek. “Hulle kyk so mooi na ons. Die Here se genade is groot.”